《春兴》
清代·沈朝初

归来安稳卧烟萝，花信风柔春渐过。满径白云人迹少，一帘红雨鸟声多。

闲来垂钓常忘饵，病后慵书不换鹅。除却浮家更无事，办装先去买青蓑。

作者简介：（1649—1703）江苏吴县人，字洪生，号东田。康熙十八年进士，授编修，累官至侍读学士。曾分纂《大清会典》、《大清一统志》、《明史》、《平定朔漠方略》、《唐类函续编》，凡历五馆。